**Albrecht Altdorfer** (1480-1538), Altdorf (Malsupra Bavario), 1480 - Regensburgo, en la 12-a de Februaro 1538) estis germana gravuristo, pentristo kaj arkitekto. Unu el la plej notindaj reprezentantoj de la Skolo de Danubo. Li estis influita de Albrecht Dürer (1471-1528) kaj Lucas Cranach la Maljuna.

Biografio
---------

Li estis filo de la gravuristo "Ulrich Altdorfer", naskiĝis probable en Regensburgo, kie li akiris civitanecon en 1505. Poste, li aktivigis kiel membro de la konsilantaro kaj majstro de la laboroj de la urbo. Li perlaboris ĉefe la urbodefendojn kontraŭ la turkaj atakoj, kvankam li ankaŭ sin dediĉadis al ĉiutagaj taskoj, same kiel la konstruado de vinprovizejoj kaj de la urbobuĉejo (1527). En 1528, li rifuzis la postenon de magistratestro, kiun la civitanaro lin oferis.

Edziĝinta de 1513, li vidviĝis en 1532. En 1533, li partoprenis en la Municipa Konsilantaro, kiu brakumis la luteranismon kiel oficiala religio de la urbo Regensburgo. Li mortis en 1538, kiel riĉa kaj respektata civitano, kaj estis enterigita en la preĝejo de la Aŭgustenoj, en sia naskiĝurbo.

Verkoj
------

Altdorfer estis unu el la unuaj eŭropaj pentristoj kiu uzis la pejzaĝon kiel aŭtonoma temo por la esenco de sia laboro. Li miksis planojn, homajn figurojn kaj la dekoracion, krom oferi kosman perspektivon al siaj pentraĵoj. La batalo de Aleksandro la Granda en Iksos (1529, Klasika Pinakoteko de Munkeno), estas rigardata kiel unu el liaj majstroverkoj. La temo de la venko de Aleksandro la Granda sur Dario la 3-a servas kiel pravigo por ilustri ia mondan panoramon radike novan. La pentraĵoj de Altdorfer, en tiu epoko, resonante la samtempajn malkovrantojn, same kiel Nikolao Koperniko, prezentas je la unua fojo ian konveksan mondon, kie la centro de la universo ne plu estas la Tero, sed la Suno. Oni diras ke li pentris plurajn portretojn, kvankam nur unu supervivis lin, kaj troviĝas en la Muzeo Thyssen-Bornemisza, en Madrido. Li lasis plurajn lignogravuraĵojn, tiel kiel serion da 40 sur la Pasio de Kristo (1513), inspirita en la Malgranda Pasio de Durero.

Artgalerio
----------

* Altaro de Sankta Sebastiano, Alta Aŭstrio, Prioreco de Sankta FlorianoAltaro de Sankta Sebastiano, Alta Aŭstrio, Prioreco de Sankta Floriano
* La batalo de Aleksandro la Granda kontraŭ Dario la 3-a, la persa reĝo (1529)La batalo de Aleksandro la Granda kontraŭ Dario la 3-a, la persa reĝo (1529)
* Susana sin banante kaj la ŝtonumado de la maljunulo (1526)Susana sin banante kaj la ŝtonumado de la maljunulo (1526)
* La Krucumo de Kristo (1515-1516), KaseloLa Krucumo de Kristo (1515-1516), Kaselo
* La Krucumo de Kristo (1526), BerlinoLa Krucumo de Kristo (1526), Berlino
* Kristo en la Monto de Olivarboj, Alta Aŭstrio, Prioreco de SanktaKristo en la Monto de Olivarboj, Alta Aŭstrio, Prioreco de Sankta

Bibliografio
------------

* Zeno.org
* ArtArchive
* ArtCyclopedia
* Allgemeine Deutsche Biographie
* Neue Deutsche Biographie

Vidu ankaŭ
----------

* Lucas Cranach la Maljuna
* Albrecht Dürer

Referencoj
----------

1. ↑  La Skolo de Danubo estas alnomo de cirklo da pentristoj el la unua triono de la 16-a jarcento en Bavario kaj Austrio, ĉefe laulonge de la Danuba Valo.

|  |  |
| --- | --- |
| Portala ikono | **Rilataj artikoloj troviĝas en** Portalo pri Homoj |

* Albrecht Altdorfer en la Vikimedia Komunejo (Multrimedaj datumoj)
* Kategorio Albrecht Altdorfer en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 478008
* GND: 118502220
* LCCN: n50053721
* VIAF: 100221829
* ISNI: 0000 0001 2145 2119
* LIBRIS: 258853
* SUDOC: 027539342
* BNF: 11888570t
* ULAN: 500031250
* NLA: 35003981
* NDL: 00431354
* BIBSYS: 90618338
* RKD: 1354
* NKC: skuk0000027
* BNE: XX1002383
 |